Den engelske Premier League klub har efter TV2/NORDs oplysning givet AaB et tilbud, som klubben ikke kan sige nej. AaB har tidligere meldt ud, at klubben ikke ville sælge spillere med mindre, der kom et virkeligt godt tilbud, og et sådan har Sunderland givet AaB. Sunderland er nyoprykker i den engelske Premier League og har den tidligere Manchester United stjerne Roy Keane som manager. AaB har ingen kommentarer til et salg af Rade Prica. Rade Pricas svenske agent Roger Ljung siger til fotbollskanalen.se, at han ikke har nogen kommentar til sagen. 27-årige Rade Prica har spillet 14 lamndskampe for Sverige. Han var fornylig med det svenske ligalandshold på tur til Costa Rica. Her spillede han to kampe mod Costa Rica og USA. Uden at komme på scoringstavlen.

Opsummering:
AaBs topscorer Rade Prica kan skifte til den engelske Premier League klub Sunderland. Skiftet kan falde på plads allerede i dag. Det erfarer TV2/NORD.